–ieņēmumus no atbilstības pārbaudēs noteiktajām korekcijām un no pārkāpumiem aplēsa attiecīgi EUR 868,6 miljonu un EUR 165 miljonu apmērā, bet ieņēmumus no piena nodevas — EUR 405 miljonu apmērā. Tādējādi piešķirto ieņēmumu kopsummu, ko paredzēja iekasēt 2015. budžeta gada laikā, aplēsa EUR 1 438,6 miljonu apmērā;

2015. gada budžeta sastādīšanas laikā aplēsa ieņēmumus, kurus paredzēts iekasēt 2015. budžeta gada laikā, kā arī summu, kuru bija paredzēts pārnest no 2014. budžeta gada uz 2015. budžeta gadu. Summa saskaņā ar šīm aplēsēm bija EUR 1 768,6 miljoni, un budžeta lēmējinstitūcija ņēma to vērā, pieņemot 2015. gada budžetu. Konkrēti:

Saskaņā ar Regulas (EK) Nr. 1306/2013 par kopējās lauksaimniecības politikas finansēšanu 43. pantu ieņēmumus, kas radušies finansiālu korekciju rezultātā, pamatojoties uz atbilstības pārbaužu lēmumiem, no pārkāpumiem un no piena nodevas, uzskata par piešķirtajiem ieņēmumiem ELGF izdevumu finansēšanai. Saskaņā ar šiem noteikumiem piešķirtos ieņēmumus var izmantot, lai finansētu visus ELGF izdevumus. Ja daļu no šiem ieņēmumiem neizmanto, tos automātiski pārnes uz nākamo budžeta gadu.

Lai segtu visu šīs nozares pasākumu vajadzības, 2015. gada budžetā bija paredzēta pieejamo apropriāciju kopsumma EUR 1 305,5 miljonu apmērā. Budžeta lēmējinstitūcija balsojumā apstiprināja apropriācijas EUR 836,2 miljonu apmērā, jo tā ņēma vērā aplēstos ieņēmumus EUR 469,3 miljonu apmērā, kas tika piešķirti šai nozarei. Izdevumi, kas 2015. gadā radušies visām dalībvalstīm, bija EUR 1 118,6 miljoni. Visas shēmas, kuras finansēja no šā panta līdzekļiem, tika īstenotas nepietiekami, salīdzinot ar kopējām aplēstajām vajadzībām, kas tika paredzētas 2015. gada budžetā. Neizmantoto piešķirto ieņēmumu atlikums EUR 147 miljonu apmērā tika pārnests uz 2016. gada budžetu, lai segtu attiecīgā gada vajadzības (NB! Sīkāka informācija par to izklāstīta dienestu darba dokumentā).

Kopējie maksājumi no šīs 2015. budžeta nodaļas sasniedza EUR 2 666,9 miljonus, un tie tika finansēti no nobalsotajām apropriācijām EUR 2 343 miljonu apmērā un no piešķirtajiem ieņēmumiem EUR 323,8 miljonu apmērā. Pēdējie tika izmantoti, lai segtu izdevumus, kas radušies augļu un dārzeņu nozarē un piena un piena produktu nozarē (NB! Sīkāku informāciju sk. 4.1.3. un 4.1.6. punktā). Apropriācijas EUR 54,9 miljonu apmērā tika pārvietotas uz citām ELGF budžeta daļām. 2015. gadā iekasēto piešķirto ieņēmumu atlikums bija EUR 199,8 miljoni, un tas tika pārnests uz 2016. gada budžetu. Posteņos, kur vajadzības pārsniedza budžeta apropriācijas, papildu izdevumi tika segti ar pārvietojumiem no citiem budžeta posteņiem. Tāpat arī tirgus pasākumiem, kur budžeta apropriācijas bija nepietiekami iztērētas, pieejamās apropriācijas tika pārvietotas uz citiem budžeta posteņiem, lai segtu papildu izdevumus atbilstoši vajadzībām.

Budžets tika izpildīts EUR 44 948,1 miljona apmērā. Izdevumi tika segti ar budžeta sākotnējām apropriācijām un izmantojot 5. politikas jomā "Lauksaimniecība un lauku attīstība" piešķirtos ieņēmumus, ko veido visa summa EUR 341,3 miljonu apmērā, kas pārnesta no 2014. gada, un daļa no piešķirtajiem ieņēmumiem, kas iekasēti 2015. gadā — EUR 735,2 miljoni no kopsummas EUR 1 631,6 miljoniem.

Nepietiekamā izpilde EUR 63,2 miljonu apmērā salīdzinājumā ar prognozētajām 2015. gada budžeta vajadzībām, kas saistītas ar valsts atbalsta programmām, skaidrojama ar zemākiem dažu dalībvalstu izdevumiem valsts vīna nozares programmu veicināšanas un investīciju komponentēm salīdzinājumā ar paredzētajām budžeta maksimālajām summām, kuras šīm programmām bija noteiktas 2015. gada budžetā.

1.1.1.Veicināšana

Attiecībā uz dalībvalstu maksājumiem par veicināšanas pasākumiem izpildes pārsniegums EUR 2,3 miljonu apmērā salīdzinājumā ar prognozētajām 2015. gada budžeta vajadzībām skaidrojams ar lielākiem dažu dalībvalstu izdevumiem Komisijas apstiprinātajās veicināšanas programmās salīdzinājumā ar izdevumiem, kādi šīm programmām bija paredzēti 2015. gada budžetā.

Attiecībā uz Eiropas Savienības veiktajiem tiešajiem maksājumiem Komisija piešķīra saistību apropriācijas aptuveni EUR 1,2 miljonu apmērā, kas ir gandrīz vienāds ar summu, kas šiem maksājumiem paredzēta 2015. gada budžetā.

4.1.6.Piens un piena produkti

Lai segtu visu šīs nozares pasākumu vajadzības, 2015. gada budžetā bija paredzēta pieejamo apropriāciju kopsumma EUR 131,4 miljonu apmērā. Budžeta lēmējinstitūcija balsojumā apstiprināja apropriācijas EUR 77,1 miljona apmērā, jo tā ņēma vērā aplēstos ieņēmumus EUR 54,3 miljonu apmērā, kas tika piešķirti šim budžeta pantam. Izdevumi, kas 2015. gadā radušies visām dalībvalstīm, bija EUR 119,6 miljoni. Visas shēmas, kuras finansēja no šā panta līdzekļiem, tika īstenotas nepietiekami, salīdzinot ar kopējām aplēstajām vajadzībām, kas tika paredzētas 2015. gada budžetā. Neizmantoto piešķirto ieņēmumu atlikums EUR 52,7 miljonu apmērā tika pārnests uz 2016. gada budžetu, lai segtu attiecīgā gada vajadzības (NB! Sīkāka informācija par to izklāstīta dienestu darba dokumentā).

4.1.7.Cūkgaļa, olas un mājputni, biškopības un citi dzīvnieku izcelsmes produkti

Lai segtu visu šīs nozares pasākumu vajadzības, 2015. gada budžetā bija paredzēta pieejamo apropriāciju kopsumma EUR 40,8 miljonu apmērā. Dalībvalstu izdevumi 2015. gadā kopā bija EUR 44,2 miljoni, un tie tika finansēti gan ar nobalsotajām apropriācijām EUR 40,8 miljonu apmērā, gan ar apropriācijām EUR 3,4 miljonu apmērā, kas tika pārvietotas no citām 2015. gada budžeta jomām (NB! Sīkāka informācija par to izklāstīta dienestu darba dokumentā).

4.2.05 03. nodaļa. Tiešie atbalsti

Kopējie maksājumi no šīs 2015. budžeta nodaļas sasniedza EUR 42 168 miljonus, un tie tika finansēti no nobalsotajām apropriācijām EUR 40 561,4 miljonu apmērā un no piešķirtajiem ieņēmumiem EUR 752,7 miljonu apmērā. Pēdējie tika izmantoti, lai segtu izdevumus, kas radušies vienotā maksājuma shēmā (NB! Sīkāku informāciju sk. 4.2.1. punktā). Neizmantotās nobalsotās apropriācijas veidoja EUR 347,2 miljonus, par ko liecina atšķirība starp nobalsotajām apropriācijām EUR 40 561,4 miljonu apmērā, kas tika izmantotas dalībvalstu izdevumu atlīdzināšanai, un sākotnējās nobalsotās apropriācijas EUR 40 908,6 miljonu apmērā, kas bija iekļautas 2015. gada budžetā. Šīs neizmantotās nobalsotās apropriācijas tika piešķirtas, pārvietojot nobalsotās apropriācijas EUR 85,8 miljonu apmērā no citām ELGF budžeta daļām; tas nozīmēja, ka bija jāatjauno krīzes situācijām paredzētā rezerves summa EUR 433 miljonu apmērā, kura tika izveidota, piemērojot 2015. gadā ierosināto finanšu disciplīnu, un tādēļ tā tika pārvietota uz budžeta pantu 05 03 09, lai EUR 409,8 miljonus, kas iegūti no finanšu disciplīnas piemērošanas, varētu pārnest uz 2016. gada budžetu attiecīgo dalībvalstu izdevumu atlīdzināšanai. 2015. gadā iekasēto piešķirto ieņēmumu atlikums bija EUR 696,6 miljoni, un tas tika pārnests uz 2016. gada budžetu. Posteņos, kur vajadzības pārsniedza budžeta nobalsotās apropriācijas, papildu izdevumi tika segti ar nobalsoto apropriāciju pārvietojumiem no citiem budžeta posteņiem vai piešķirtajiem ieņēmumiem. Tāpat arī tiešo maksājumu gadījumā, ja budžeta apropriācijas bija nepietiekami iztērētas, pieejamās apropriācijas tika pārvietotas uz citiem budžeta posteņiem, lai segtu papildu izdevumus atbilstoši vajadzībām.

4.2.1.05 03 01. pants. Atsaistītie tiešie atbalsti

Galvenās shēmas, kuras finansē no šā panta līdzekļiem, ir vienotā maksājuma shēma (VMS), vienotā platībmaksājuma shēma (VPMS) un atsaistītais tiešais atbalsts atbilstoši Regulas (EK) Nr. 73/2009 68. pantam. Maksājumi visām atbalsta shēmām šajā pantā ir atkarīgi nevis no ražošanas, bet gan no noteiktu nosacījumu izpildes, piem., savstarpējās atbilstības ievērošanas. 2015. gada budžeta vajadzības attiecībā uz atsaistītajiem tiešajiem atbalstiem bija EUR 38 642 miljoni, un par tām budžeta lēmējinstitūcija balsojumā apstiprināja apropriācijas EUR 37 397 miljonu apmērā pēc tam, kad tā bija ņēmusi vērā šai nozarei piešķirtos ieņēmumus EUR 1 245 miljonu apmērā. Dalībvalstu izdevumi visās šā panta shēmās bija EUR 38 293,5 miljoni, tādējādi 2015. gada nobalsotās apropriācijas, kas bija EUR 37 397 miljoni, pārsniedzot par EUR 896,5 miljoniem. Šī pēdējā minētā deklarēto izdevumu summa tika daļēji segta ar pārvietojumiem no citiem budžeta posteņiem EUR 143,8 miljonu apmērā un daļēji ar piešķirtajiem ieņēmumiem EUR 752,7 miljonu apmērā. (NB! Detalizētāka informācija par to apkopota dienestu darba dokumentā).

4.2.2.05 03 02. pants. Citi tiešie atbalsti

Apropriācijas šim budžeta pantam sedz izdevumus par citiem tiešajiem atbalstiem, attiecībā uz kuriem dalībvalstis ir izvēlējušās ar skaidri definētiem nosacījumiem un precīzi noteiktiem ierobežojumiem saglabāt nelielu saikni starp šo atbalstu maksājumiem un ražošanu vairākās nozarēs, lai nepieļautu šīs ražošanas pamešanu. No šā panta līdzekļiem ir finansētas trīspadsmit shēmas.

Attiecībā uz šīm shēmām Komisija bija aplēsusi, ka 2015. gadā būtu vajadzīgas apropriācijas EUR 3 078,4 miljonu apmērā. Dalībvalstu izdevumi bija EUR 3 020,5 miljoni (NB! Detalizētāka informācija par to apkopota dienestu darba dokumentā).

4.2.3.05 03 09. pants. Tiešo atbalstu atlīdzināšana saistībā ar finanšu disciplīnu

Budžeta lēmējinstitūcija šim pantam apropriācijas nav atvēlējusi. Šis pants pirmo reizi tika izveidots 2014. gada budžetā, lai atvieglotu to nobalsoto apropriāciju iekasēšanu, par kurām nav notikusi saistību uzņemšanās, izmantojot tikai 2014. gada budžetu, ko papildināja ar apropriācijām no neizmantotās rezerves krīzes situācijām, kuru varēja pārnest uz 2015. gada budžetu un tādējādi atlīdzināt finanšu disciplīnas piemērošanu tiešajiem atbalstiem par 2014. kalendāro gadu .

No EUR 868,2 miljoniem, kas atbilst finanšu disciplīnas summai, kura tika piemērota 2014. finanšu gadā, un kas tika pārnesti uz 2015. gada budžetu atlīdzināšanai, dalībvalstis atlīdzināja EUR 854 miljonus. EUR 14,2 miljonu starpība skaidrojama ar to, ka 2015. gada budžetā šī summa tika pārskaitīta atpakaļ dalībvalstīm ar pirmo budžeta grozījumu nākamajā budžeta gadā (NB! Detalizētāka informācija par to apkopota dienestu darba dokumentā; sk. arī 4.2.4. punktu).

4.2.4.05 03 10. pants. Rezerve krīzes situācijām lauksaimniecības nozarē

Šā panta apropriācijas ir paredzētas, lai segtu izdevumus par pasākumiem, kas vajadzīgi tādu nopietnu krīžu gadījumā, kuras ietekmē lauksaimniecisko ražošanu vai lauksaimniecības produktu izplatīšanu. Šī rezerve jānosaka, katra gada sākumā piemērojot samazinājumu tiešajiem atbalstiem, izmantojot finanšu disciplīnas mehānismu saskaņā ar Regulas (ES) Nr. 1306/2013 25. un 26. pantu, kā arī Regulas (ES) Nr. 1307/2013 8. pantu. Šī rezerve nedrīkst pārsniegt maksimālo gada summu, kas ir EUR 400 miljoni (2011. gada cenās). 2015. budžeta gadam krīzes rezerves ekvivalentā summa pašreizējās cenās bija EUR 433 miljoni. 2015. finanšu gadā šī rezerve netika izmantota.